Eesti Laul 2024
Eesti Laul 2024 oli 16. Eesti Laulu võistlus ja 31. Eurovisiooni lauluvõistluse Eesti eelvoor. Uuendusena toimus üks poolfinaal, kus võistles 15 laulu. Poolfinaalist 20. jaanuaril 2024 valiti finaali viis laulu. Eelvoorust pääses otse finaali viis laulu, mida tutvustati poolfinaalis. Finaalis võistles 10 laulu ning see toimus 17. veebruaril Tondiraba jäähallis. Võistluse võitis 5MIINUST ja Puuluup looga "(nendest) narkootikumidest ei tea me (küll) midagi", mis esindas Eestit 2024. aasta Eurovisiooni lauluvõistlusel.